**DOCUMENT DE COMPROMÍS DOCTORAL**

El doctorat és el tercer cicle dels estudis universitaris oficials que condueix a l’adquisició de les competències i habilitats relacionades amb la recerca científica de qualitat, culmina amb la presentació i defensa d’una tesi doctoral, i implica la consecució d’un projecte d’investigació original i d’un pla individualitzat de formació especialitzada i transversal.

Aquest document, d’acord amb el què disposa el Reial Decret 99/2011, de 28 de gener, pel qual se regulen els ensenyaments oficials de doctorat, estableix els drets i els deures i els compromisos recíprocs del doctorand, director de tesi, el tutor de tesi, i el coordinador del programa de doctorat, aquest últim en nom de la UAB, per tal d’assegurar l’assoliment dels objectius anteriorment definits durant el període d’elaboració de la tesi doctoral.

Aquest document el signen les parts en el moment de l’assignació del director de tesi al doctorand, amb els següents acords:

**1. Col·laboració mútua entre el doctorand i el director o codirectors de la tesi**

El doctorand i el director es comprometen a establir una col·laboració mútua per assolir, en primer lloc, la presentació del projecte de tesi doctoral, l’elaboració, i finalment, la defensa de la tesi doctoral del doctorand, d’acord amb els procediments i els terminis que s’hagin establert en la normativa que és d’aplicació.

**2. Obligacions i dedicació del director de tesi**

Són responsabilitats del director de tesi:

a) Procurar que el projecte tingui un caràcter formador, original, innovador i que sigui viable, en els terminis que estableix la normativa, com també coherent amb el grup/línia de recerca als quals es vinculi.

b) Acordar el pla de supervisió de la feina d’investigació i planificar reunions regulars. El director establirà les evidències documentals de cada reunió (comunicacions escrites, missatges, actes, paper manuscrit, etc.) per tal de poder acreditar la freqüència de les reunions.

c) Assessorar el doctorand en la seva investigació, en general, i en la preparació de la tesi, en particular.

d) Indicar al doctorand les activitats formatives més adients per a la seva recerca quan el programa de doctorat les contempli i signar-ne el document.

e) Facilitar al doctorand la participació en les activitats de formació específica i transversal determinades pel programa de doctorat, d’acord amb el que s’estableix en el document de compromís.

f) Signar el document de compromís i el document d’activitats del doctorand.

g) Assistir al doctorand en la definició del projecte de la seva investigació doctoral que, eventualment, culminarà en la tesi doctoral.

h) Revisar i signar el pla de recercade la tesi.

i) Comprometre’s a supervisar amb regularitat, i amb la freqüència que es fixi en l’Annex d’aquest document, el pla de recerca del doctorand, orientant-lo i enfocant el projecte mentre es desenvolupa.

j) Procurar que el doctorand vagi prenent la iniciativa i guanyant autonomia al llarg del projecte.

k) Assistir el doctorand per solucionar els diferents aspectes relacionats amb la investigació i a establir els detalls concrets d’aquesta, així com els mitjans requerits i, si escau, el disseny experimental.

l) Comunicar al doctorand tots els mitjans que li ofereix la Universitat que són d’importància per al desenvolupament de la seva investigació i facilitar-ne l’accés.

m) Elaborar els informes preceptius per a la comissió de seguiment.

n) Llegir, corregir i comentar el manuscrit de la tesi amb anterioritat a la data pactada per al dipòsit, sempre que el doctorand li hagi proporcionat l’exemplar amb una antelació raonable.

o) Assegurar que el doctorand coneix els requeriments administratius i acadèmics per a l’avaluació i defensa de la tesi, així com els límits temporals corresponents a tot el procés.

p) Comunicar al doctorand, si escau, les normes de seguretat en el treball.

q) Comunicar al doctorand qualsevol norma o aspecte ètic que puguin tenir relació amb la seva investigació.

**3. Obligacions i dedicació del doctorand**

Són responsabilitats del doctorand:

a) Comprometre’s a desenvolupar els estudis de doctorat en el marc del que estableix la normativa aplicable i d’acord amb els compromisos que resulten d’aquest document.

b) Signar el document de compromís i el document d’activitats del doctorand.

c) Revisar i signar el pla de recerca.

d) Informar el director regularment de l’evolució del treball, dels resultats obtinguts, i dels problemes que se li puguin plantejar en el desenvolupament, i comprometre’s a observar els comentaris que li faci el director.

e) Presentar al director el treball realitzat amb el format i la freqüència acordats prèviament. La freqüència ha de contemplar les possibles festivitats del calendari acadèmic.

f) Complir amb les activitats de formació específica i transversal programades en l’estudi de doctorat i amb altres activitats acordades amb el seu director.

g) Consultar amb el seu director abans de realitzar qualsevol altra activitat addicional en la Universitat, per tal de valorar conjuntament la possible repercussió sobre la seva dedicació a la tesi doctoral.

h) Compliranualment els requeriments establerts per la comissió de seguiment de la formació i del progrés de la tesi doctoral.

i) Presentar el manuscrit de la tesi al director amb una antelació raonable a la data pactada per al dipòsit, per a la seva darrera revisió.

j) Satisfer anualment les taxes de matrícula i de defensa i expedició del títol.

k) Complir els requeriments de seguretat en el treball, o qualsevol altre específic que existeixi en el lloc on desenvolupi la seva recerca.

l) Complir amb les normes de caire ètic establertes per la Universitat.

El règim de dedicació del doctorand és       *(temps parcial / temps complet)*.

**4. Obligacions i dedicació del tutor de tesi**

Són responsabilitats del tutor de tesi:

a) Assegurar la coherència entre les tasques del doctorand, el director i el seu grup de recerca.

b) Vetllar per la interacció entre el doctorand i la comissió acadèmica del programa de doctorat.

c) Vetllar per l’adequació de la formació i l’activitat investigadora del doctorand als principis del programa i de l’Escola de Doctorat.

d) Signar el document de compromís i el document d’activitats del doctorand.

e) Revisar i signar el pla de recerca.

f) Elaborar els informes preceptius per a la comissió de seguiment.

**5. Confidencialitat**

El doctorand s’obliga a mantenir en secret totes les dades i informacions que puguin tenir la consideració d’informació confidencial que el director de la tesi, el tutor si escau o qualsevol altre membre de l’equip investigador en què estigui integrat li proporcionin o revelin de manera oral, escrita, gràfica o per qualsevol altre mitjà de difusió. Així mateix, el doctorand es compromet a no revelar, comunicar, cedir o divulgar a tercers cap informació que hi faci referència, utilitzant la informació obtinguda únicament i exclusivament amb objecte d’elaborarla tesi doctoral.

El doctorand s’obliga a no revelar cap informació del projecte d’investigació en què participi sense haver obtingut, de manera expressa i per escrit, l’autorització corresponent del director de tesi doctoral. En tot cas, i si escau, el doctorand pot acollir-se al procediment especial per a l’autorització i la defensa de tesis doctorals sotmeses a processos de transferència de coneixement i tecnologia establert a la Normativa Acadèmica de la UAB aplicable als estudis universitaris regulats de conformitat amb el Reial Decret 1393/2007, de 29 d’octubre, modificat pel Reial Decret 861/2010, de 2 de juliol.

El doctorand s’obliga a signar els compromisos de confidencialitat que li puguin requerir el director de la tesi doctoral o dels projectes de recerca en què participa.

El compromís de confidencialitat i secret continua en vigor i és vinculant fins i tot després de finalitzada la relació administrativa o laboral entre el doctorand i la Universitat Autònoma de Barcelona, tret que sigui autoritzat pel director, de forma expressa i per escrit.

**6. Règim de propietat intel·lectual/industrial**

El doctorand té dret a ser reconegut com a titular dels drets de propietat intel·lectual o industrial que li puguin correspondre d’acord amb la legalitat vigent, i a aparèixer com a coautor en tots els treballs, els articles o les comunicacions en què s’exposin els treballs de recerca en els quals el doctorand hagi participat de manera rellevant.

El doctorand té dret a exercir els drets de propietat intel·lectual derivats de la seva activitat formativa en la recerca i de conformitat amb la seva contribució científica, segons el que estableix la legalitat vigent. Els drets esmentats són independents, compatibles i acumulables amb altres drets que puguin derivar-se de la investigació duta a terme, sense perjudici dels condicionants derivats de l’obra col·lectiva quan el doctorand participi en un projecte col·lectiu de recerca o hi estigui vinculat.

El doctorand només podrà incloure en la tesi doctoral fragments d’obres alienes de qualsevol naturalesa si obté l’autorització de l’autor, o bé si aquestes obres són de domini públic, estan sota llicència “Creative Commons” o la seva inclusió es realitza a títol de cita o per al seu anàlisi, comentari o judici crític. Aquesta inclusió només es podrà realitzar amb fins docents o de recerca, i s’ha de citar la font i el nom de l’autor de l’obra utilitzada, d’acord amb la legalitat vigent.

Pel que fa als drets de propietat industrial eventuals que pugui posseir sobre els resultats de la recerca, el doctorand se sotmet al que estableix la legislació vigent per a les patents universitàries. En tot cas, les quantitats que pugui percebre per a l’explotació i la cessió dels drets esmentats no tindran en cap cas naturalesa salarial.

**7. Resolució de conflictes**

En cas de conflicte o d’incompliment dels compromisos inclosos en aquest document, sempre que sigui possible, el doctorand, el director de tesi i el tutor hauran d’intentar solucionar el problema de forma amistosa.

Si això no és possible, les parts ho posaran en coneixement del coordinador dels estudis de doctorat, que ha d’actuar com a mediador.

Si la mediació no resol el conflicte, la Comissió delegada del Consell de Govern amb competències sobre el doctorat resoldrà sobre el conflicte, en un termini inferior a tres mesos des de la recepció de la incidència. Contra la resolució d’aquesta comissió es pot interposar recurs d’alçada davant el rector, en els termes previstos en la Llei 26/2010, de 3 d’agost, de procediment administratiu de Catalunya.

Si el doctorat es duu a terme en el marc d’un conveni amb una altra institució, les parts s’han d’atendre a les disposicions particulars esmentades en el conveni de col·laboració, que han de conèixer els signataris d’aquest document.

**8. Vigència**

Aquest document produeix efectes des de la data de la signatura fins a la defensa de la tesi doctoral. No obstant això, queda sense efectes en cas d’incompliment d’alguna de les clàusules que s’hi preveuen o de la normativa reguladora dels estudis de doctorat de la UAB.

Aquest document, està acompanyat d’un annex que consta de       planes.

Bellaterra (Cerdanyola del Vallès),       de/d’       de 20     .

El senyor / La senyora       (nom i cognoms del doctorand/a)

(signatura)

El Dr. / La Dra.       (nom i cognoms del director/a de la tesi) (En cas de codirecció han de signar tots els directors assignats)

(signatura)

El Dr. / La Dra.       (nom i cognoms del tutor/a)

(signatura)

El Dr. / La Dra. Xavier Serra Aracil (nom i cognoms del coordinador/a)

(signatura)